D Andreina isch ja scho  immer ehnder chli e liechti gsi. Darum hämmer denn nach öppe 3 Monät agfange näbed em Stille au na Schoppe z gä. So dass sie sicher gnueg überchunt. Nach eme Ziitli isch denn d Bruscht aber gar nüm guet gnueg gsii und d Andreina hät so meh oder weniger sälber abgschtillt. Jetzt chunt sie amigs nume na i de Nacht d Bruscht über und de Tag dur Schoppe.  Sit es paar Wuche hämmer au agfange ihre Breili z gä. A die hät sie sich scho zimmli gwöhnt und sie hät au agfange richtig devo z ässe.  Sie isch  überhaupt sehr interessiert a ässe. Und sie chunt au vill zum probiere über. Banane, Rüebli, Härdöpfel, Zopf und sogar Baslerläckerli. Allles wird probiert. Au us em Glas trinke hämmer scho güebt.  Das gaht sicher nüme lang und d andreina isst mit eus vom Tisch